Гүлнәр Қабашева — Қазақстан Энциклопедиясы
"Гүлнәр Қабашева — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Гүлнәр Қабашева — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Гүлнәр Қабашева — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 258
TEXT: Қазақстан Энциклопедиясы Гүлнәр Қабашева - Сарқант қаласында 1971 жылы дүниеге келді. Бұл ауданның көпшілік аймағын Жоңғар Алатауының жоталары және Қайрақкөл, Алатай, Көкжота, Желдіқарағай, Балқантау тауларының ойыстары алып жатыр, ал солтүстік шығысы Балқаш-Алакөл ойысына тіреліп барып, жазықтыққа ұласады. Аймақты Сарқант, Лепсі, Қосағаш, Басқан, Қожамберді өзендері бөліп жатыр. Ол 1976 жылы орта мектепті тәмәмдағасын П. Чайковский атындағы музыка училищесінің халық аспаптары бөлімінің қобыз класына оқуға қабылданды. Ұстазы – Қытайда білім алған профессор Зере Бейсембаева. Қобыз өнерінен қазіргі сәтте Астанада музыка академиясында дәріс беріп жүрген Ғалия Шілдебаевадан тәрбие алды. Ол Гүлнәрға қобыз аспабын жете меңгеру хақында, оның күрделі техникалық әдісін арнаулы жаттығулармен шыңдады. Музыкалық училищеде ұйымдастырылған талай сайыстарға қатысты. Ол оркестр құрамында жүріп Құрманғазы атындағы консерваторияға 1986 жылы сырттай оқуға түсті. Оның шебер қобызшы болып қалыптасуына консервторияда республикаға еңбегі сіңірген әртіс Меруерт Қаленбаеваның еңбегі зор. Раушан Нұрпейісова, Нұрлыбай Сұлтанов, Фатима Балғабаева және оркестрдегі Айса Шарипоа, Сапихан Ыдырысова, Мунира Уалиева сияқты өнер тарландарынан білім алды. 1999 жыл Гүлнәр Қабашева үшін үлкен белес болды. Құрманғазы атындағы оркестрдің залында 20 жылдық шығармашылық концертін өткізуге оркестр төрағасы, ҚР еңбек сіңірген әртісі Еркебұлан Мүсіреп үлкен қолдау көрсетті. Гүлнәр Қабашева Құрманғазы атындағы оркестрі құрамында Францияда, Италияда, АҚШ-та, Түркияда, Қытайдың қалалары Шанхайда, Шыңжанда, Германияда өнерімен тамсандыруда. 2005 жылы оркестрдің бас дирижері Айтқали Жайымовтың щақыруымен концертмейстер көмекшісі дәрежесінде болды, бұл күндері қобыз тобының жауапты жетекшісі. 2004 жылы Президент Нұрсұлтан Назарбаевтың жарлығымен Гүлнәр Қабашеваға ҚР еңбегі сіңірген қайраткер құрметті атағы берілді. 2007 жылы Гүлнәр Қабашеваның мерей тойына байланысты үлкен концерт өтті, онда өзімен бірге шәкіртері де өнерлерін танытты. Чайковский атындағы мектеп-интернат жанынан «Балауса» атты қобызшылар ансамблін құрды. әдебиет } }}}
